.:: TWA - Your Source Of Quality! ::. www.shareuniversity.org
PALERMO, PYHÄN ROSALIAN PÄIVÄ
Cosa Nostran pomot tapaavat Stefano Bontaden talolla.
Palermo on maailman heroiinipääkaupunki.
Vanha Palermon mafia ja uusi Corleonen klaani -
tapaavat jakaakseen heroiinikaupan ja välttääkseen uuden mafiasodan.
Tommaso Buscetta, 'kahden maailman pomo', on myös siellä.
Pelkkänä sotilaana hän ei voi osallistua tapaamiseen,
mutta hänellä on vaikutusvaltaa Bontadeen.
Buscetta saapuu kolmannen vaimonsa Cristinan ja lastensa kanssa.
Minne menet? Isä!
- Isä... - Nouse ylös!
Nouse ylös!
- Miksi lyöt minua? - Benedetto, mennään.
Rakastan sinua, isä.
Jumala on rakkaus.
Lopeta tuo pelleily.
Halaa minua, isä.
Malja ystävillemme.
Ja perheillemme.
Ja rahalle!
Kippis!
Huolehdi veljestäsi!
Tanssitaan iloisen musiikin tahtiin!
Tanssitaan! Musiikkia, maestro!
Mikä hätänä?
Vaimosi on hyvä.
Hän kasvatti kaikki nuo lapset ilman omia lapsia.
Masino, mikä on hätänä?
Näetkö Benedetton?
Hän näyttää väsyneeltä.
Niin, väsyneeltä...
- Miten se päättyi? - Hyvin.
Mikset pyydä heitä mukaamme?
He eivät halua tulla. Tämä on heidän elämäänsä.
- Pakota heidät. - He eivät ole enää lapsia.
Antonio teki minusta isoisän. Älä puhu hulluja.
Et halua heitä.
En halua heitä Brasiliaan. He ovat eksyksissä.
Kuva!
Hieno kuva!
Tästä tulee hauskaa!
- Ase piiloon. - Näetkö sen?
Masino, tule tänne!
Totò, tule sinäkin.
Kaikkien pitää olla mukana.
Lapset myös tänne.
Tälle kauniille perheelle ja loputtomasti jatkuvalle rauhalle.
Rauhalle?
Mikä farssi...
Ole varovainen.
Se, joka aloittaa ensin, ei häviä.
Kauan eläköön pyhä Rosalia!
Heikot pyytävät armoanne.
Kauan eläköön pyhä Rosalia!
Askel kerrallaan tuomme sen.
Kauan eläköön pyhä Rosalia!
Jokaiselle kadulle ja tielle.
Kauan eläköön pyhä Rosalia!
Jos ei sano sitä yhteen ääneen kanssani, ei ole uskova.
Kauan eläköön pyhä Rosalia!
Ukkonen ja myrskyt, me kutsumme sinua.
Kauan eläköön pyhä Rosalia!
Minä lähden.
Milloin?
Miksi lähdet nyt?
Tilanne paranee. Etkö näe rahojen virtaavan?
Rahoja ei voi ottaa mukaan hautaan.
Huolehdi Benedettosta ja Antoniosta.
He ovat kuin poikia minulle, tiedät sen.
JOULUKUU 1980 RIO DE JANEIRO, GRUMARÌN RANTA
Varovasti, täällä on vaarallista!
Vesi on vaarallista.
Olet jääkylmä.
En päässyt pois vedestä.
Muista, isä, kirkkosi levittäytyi kaikkialle maailmaan.
Tee siitä täydellinen rakkaudessa ja yhteydessä paavi Johannes Paavaliin...
Stefano, kastan sinut isän, pojan ja pyhän hengen nimeen.
Kiitos.
Kauan eläköön Stefano!
Meillä on ongelma välilaskun kanssa.
Kun alivaltiosihteeri tajusi,
että se oli Perusta, Boliviasta ja Kolumbiasta tuleville koneille...
Kaksi plus kaksi on neljä.
- Paljonko hän pyysi? - Puolitoista.
Annetaan kaksi... kolme.
Hyvä on.
Haluaisin asua siellä perheeni kanssa.
Amazonin sademetsässäkö?
- Haluatko erakoitua? - Mennään.
Teidän ylhäisyytenne.
Herra Felici! Onpa teillä hieno perhe.
Paljon kiitoksia. Rouva.
Niin, totuus on, että olen onnellinen täällä perheeni ja appeni kanssa...
Olemme ystävien keskuudessa.
Silloin mikä tahansa ongelma ratkeaa.
Hyvät herrat, olkaa hyvä.
Paikoillanne.
Vielä yksi.
Mitä hän täällä tekee?
Tästä se alkaa...
Mene matalaksi!
Älä pelkää, Pippo.
Pysy matalana!
Sinun on oltava hiljaa.
Ulkona!
- Pallo oli ulkona! - Masino, sisällä se oli!
Ei, ulkona se oli.
Herra Felici, teille on puhelu.
Se on ohi.
Tarjoan kaikille juomat.
Se oli maali!
Haloo.
Mitä kuuluu?
Kuka siellä?
Etkö tunnista ääntäni?
Ystävä, Masino.
Mitä kuuluu?
Voiko perhe hyvin?
- Mitä sanoit isäsi hautajaisissa? - Mitä minä sanoin?
Sanoit haluavasi kostaa hänelle.
Se on totta.
Tappaja saa samalla mitalla takaisin!
Oletko ampunut aseella?
Olen.
Oikealla vai vasemmalla?
En ymmärrä.
Kaikki hyvin?
Onko kaikki hyvin?
Hiljaista.
Isä!
Istu alas.
Kun veli kuolee, tuntuu kuin menettäisi käden.
Pysy vahvana, Masino.
Totuccio pelastui ihmeen kaupalla -
ja nyt hän haluaa teurastaa Corleonesin omin käsin.
Mitä hän voi tehdä yksin?
Hän ei pysty siihen.
Mutta sinä pystyt.
Mitä haluat, Tano?
Kaikki heroiini kulkee Palermon kautta. Kaikille riittää miljardeja.
Ja Corleonesi tuhoaa puolet maailmasta, naisia, lapsia...
Tiedätkö, mitä Scarpuzzedda teki?
Totò Inzerillon pojalleko?
Ensin hän leikkasi tältä käden irti ja sitten tappoi.
Miksi se oli tarpeen?
Et ole edes turvassa täällä.
Stefano halusi pysäyttää Riinan,
hän puhui siitä komissiolle, hän halusi ampua tämän.
Mikseivät he tehneet sitä?
He olisivat, mutta Riina on fiksu eikä mennyt tapaamiseen.
Kuka on vielä puolellasi?
Olemme menettäneet monia,
he ovat loikanneet Riinan moukkien puolelle.
Mutta emme ole vielä kuolleita,
emme ole kuolleita, joten voimme vielä onnistua.
Mutta sinun on tultava takaisin.
Ymmärrätkö?
Salvot sanoivat samaa, ja Ignaziokin kyseli.
Sitä paitsi emme ole yksin Roomassa, siellä on yhä ystäviä.
- Mitä Pippo sanoo? - Herra Calò?
Hän on Roomassa edistämässä uraansa.
En pelkää kuolemaa, en pelkää mitään,
mutta miksi menisin sinne heidän tapettavakseen?
Kunnianko takia?
Kuten kamikazet?
Olenko idiootti?
Meidän on tapettava heidät, ennen kuin he tappavat meidät.
Mietitään ensin, Tano.
- Haloo. - Minä tässä.
Kuuletko sinä?
En kuule sinua hyvin.
- Benedetto ja Antonio... - Itketkö sinä?
- Benedetto ja Antonio ovat poissa. - Anna puhelin vaimolleni.
Haloo. Masino, olen täällä.
Mitä nyt? Soititko Calòlle?
Tietenkin, mutta hän ei koskaan vastaa.
Masino, sinun on tultava tänne heti.
Kyse on meidän pojistamme! He ovat poissa, etkö tajua?
Miten niin hän ei vastaa?
Sinun on tultava tänne!
Hoidan asian.
Hoidan sen nyt!
Mikset ole vuoteessa?
Odotin sinua.
Mitä nyt?
Ei mitään.
Pysy täällä!
Rauhallisesti.
Lasken sen maahan, olkaa rauhassa.
Rauhassa.
Tommaso Busketta, meillä on määräys pidättää teidät -
ja tutkia talonne.
- Hänen nimensä on Roberto Felici. - Aloittakaa toimistosta.
Sitten makuuhuoneet. Haluan löytää huumeet.
Täällä ei ole huumeita.
Missä rahat sitten ovat?
Jos teette yhteistyötä, tästä tulee helpompaa.
Tässä on hänen passinsa. Hän on Roberto Felici.
Olette väärässä talossa. Herran tähden...
Riittää! Hiljaa!
Hiljaa.
- Herra Busketta. - Buscetta.
Olen Tommaso Buscetta, lausu se kunnolla.
Laittakaa hänet rauhoihin. Aloitetaan etsintä.
Olkaa hyvä.
Kenen kanssa salakuljetit heroiinia? Puhu!
Kuka on kontaktisi?
Puhu, senkin saastainen salakuljettaja!
RIO DE JANEIRO, TALAVERA BRUCEN VANKILA
Italia on kaunis, eikö olekin?
Kyllä.
Mutten mene sinne lomalle.
Tunnen koko Italian,
tai ainakin Italian kaikki vankilat.
Haluatko savukkeen?
Kiitos.
Kuinka kaukana lentokenttä on?
Ensin meidän on vietävä sinut sairaalaan,
hallitus haluaa varmistaa, että pääset Italiaan terveenä.
He haluavat osoittaa, että sinua on kohdeltu hyvin Brasiliassa.
Mitä hänelle tapahtuu?
Pidä kiinni hänen päästään!
Aja kovempaa!
Nopeammin sairaalaan.
- Myrkyttikö hän itsensä? - Hän saa kouristuksia! Aja kovempaa!
Vauhtia, tai hän kuolee käsiimme.
Kultaseni.
Olet turvassa.
RIO DE JANEIRO, LUOVUTUS ITALIAAN
Kaikki hyvin?
Tohtori?
Mikä hätänä?
Hengitä.
Niin sitä pitää.
Hengitä hitaasti.
- De Gennaro? - Niin?
- Minne viet minut? - Tuomari Falcone selittää sinulle.
- En puhu kenellekään. - Hyvä on.
Lepää nyt. Rentoudu.
Etkö syö?
Ei ole nälkä, kiitos vain.
Ei, se ei ole tarpeen.
ROOMA, FIUMICINON LENTOASEMA
Tommaso Buscetta, 56, joka tunnetaan nimellä Don Masino,
on palannut kotimaahansa käsiraudoissa ja piilossa huovan alla.
Viikko sitten Sisilian mafian pomo -
yritti tappaa itsensä Brasiliassa strykniinillä,
mutta se ei estänyt luovutusta.
Hänen läsnäolostaan oli tullut kiusallista Brasilian viranomaisille.
Etelä-Amerikassa Don Masino oli luonut itselleen omaisuutta 60-luvulta asti.
Hänet luovutettiin Brasiliasta ensimmäisen kerran vuonna 1972,
hän oli vankilassa Ucciardonessa ja sitten Torinossa -
saatuaan tuomion huumeiden salakuljetuksesta.
Buscetta karkasi vuonna 1980 Torinosta,
josta hän oli vapautunut osittain, ja pakeni Brasiliaan.
Hänet on liitetty Badalamenteihin -
ja muihin 'epäonnisiin' Palermon mafiaperheisiin...
ROOMA, SAN VITALEN POLIISIASEMA
Odota tässä.
Tässä on herra Pajno, Palermon syyttäjä,
ja tuomari Giovanni Falcone.
Halusin vakuuttaa henkilökohtaisesti,
että perheesi on täysin turvassa Yhdysvalloissa.
Oikeusvaliokunta harkitsee myös Italiaan lakia, joka tarjoaisi -
valtion tiedonantajille aineelliset takuut ja henkilökohtaisen turvallisuuden.
En ole tiedonantaja.
Et tietenkään.
Olet vapaa antamaan haluamasi lausunnon.
Halusin vain kertoa, ettei valtio ole voimaton.
Hyvä, sitten jätänkin sinut tuomari Falconen seuraan.
Kaikkea hyvää.
Etunimi ja sukunimi.
Buscetta Tommaso.
Edesmenneiden Benedetton ja Bauccio Felician poika,
syntynyt Palermossa 13.7.1928.
Alakoulu, ei armeijaa,
naimisissa, lapsia, maatalousyrittäjä.
- Aiempi tuomio. - Tämä johtuu laista...
Niin.
Hyvä. Aloitetaanko?
En ole tiedonantaja.
Muutitko mielesi?
Myönnän, että yllätyin. Luulin, että halusit tehdä yhteistyötä.
Siksi olemme täällä.
En ole vakooja enkä vasikka...
Olen ollut kunnian mies ja olen valmis maksamaan velkani lain kanssa.
No niin...
Yhteen kysymykseen en vastaa.
Itse asiassa vastaan siihen, ennen kuin edes kysyt.
En ole koskaan salakuljettanut huumeita.
On turhaa kysyä siitä.
Paljonko poltat?
- Ovatko ne lopussa? - Ovat.
Ota minulta.
Hyvä on.
Aloitetaanko yhteyksistäsi?
Jotta kuulustelu pysyy aiheessa.
Minua väsyttää.
Hyvä.
Lue ja allekirjoita se.
- Aski. - Pidä se, minulla on toinen.
- Hyvää päivänjatkoa. - Samoin.
- Jos tarvitset jotain, pyydä minua. - Kiitos.
- Älä koskaan jätä häntä yksin. - Jätänkö oven auki?
Avaanko television?
Se ei ole tarpeen, kiitos vain.
- Onko lounastoiveita? - Ei ole nälkä.
- Jotain kevyttä. - Hyvä on.
Äiti.
Mitä tapahtuu?
Mitä sinä teit, Masino?
Miten saatoit jättää minut?
Aviomieheni, mitä sinä teit?
Jätit minut lasten kanssa...
Masino, aviomieheni.
Mikä taakka rinnassani onkaan!
Turvamme jättää meidät...
Poikani, tule mukaani.
Tule mukaani.
Kaunis poikani...
Mitä tapahtuu?
Tuomari Falcone pitää seuraavan kuulustelun täällä.
Miksi?
Tri De Gennaro määräsi niin turvallisuutesi takia.
Vaimosi soittaa.
Laita ne päälle.
Kiitos.
- Cristina? - Kultaseni.
- Oletko kunnossa? - Olen.
- Entä lapset? - He ovat turvassa ja voivat hyvin.
Kaikki nukkuvat, he ovat väsyneitä.
Entä sinä? Miten sinä voit?
Hyvin. Voin hyvin.
Minne teidät sijoitettiin?
Toistaiseksi olemme talossa. Täällä on kaikki tarvitsemani.
Huomenna meidät siirretään muualle, toivottavasti pysyvästi.
Siinä kaikki, mitä voin sanoa.
Mitä olet päättänyt?
Masino, ajattele lapsia.
He kyselevät sinusta ja haluavat nähdä sinut taas.
Samoin minä.
Sinun on puhuttava.
Mikä tuo ääni on?
Mitä sinulla on päälläsi?
Ei mitään.
Aloitetaan kysymyksellä, jonka esitin viime keskiviikkona.
Ainoa ja oikea kysymys: yhteytesi. Milloin liityit mafiaan?
Mafiaa ei ole olemassa. Mafia on lehdistön keksintö.
Me kutsumme sitä Cosa Nostraksi.
Siksi me kunnian miehet kutsumme sitä.
Kuvittele pyramidi.
Sen pohjalla on sotilaita.
Olen pelkkä sotilas.
Sotilas vannoo valan ehdottomasta uskollisuudesta Cosa Nostralle -
eikä koko elämänsä aikana voi jättää Cosa Nostraa.
Kolme perhettä muodostavat mandamenton,
ja jokaisella on capomandamento, pomo.
Pyramidin huipulla on komissio ja komission johtaja,
jonka kaikkien perheiden sotilaat valitsevat.
Vannoin uskollisuuden valan Cosa Nostralle,
sille vanhalle, yli neljäkymmentä vuotta sitten.
Olin silloin lapsi.
Viimeksi otin vastaan savukkeitasi, koska aski oli auki.
En olisi koskaan ottanut vastaan kartonkia tai avaamatonta askia.
Järjestö on hyvin organisoitu...
- Mikä asemasi oli? - Sotilas.
Olet arvovaltainen ja vaikutusvaltainen,
ja silti vain sotilas, miksi?
Olet synnynnäinen johtaja.
Luonteeni takia.
En ole koskaan ollut kiinnostunut johtamisesta.
Halusin olla vapaa matkustelemaan ja pitämään hauskaa.
Pidin aina naisista.
Riina sanoi aina olevansa parempi johtamaan kuin nussimaan.
Minulle se on päinvastoin.
Eikä Riina ole koskaan sietänyt sitä.
Hän himoitsee valtaa paljon enemmän kuin rahaa,
josta hän ei nauti lainkaan.
Olin lähtenyt, olin poissa tieltä,
mutta se ei riittänyt Riinalle.
Hän teurasti puolet perheestäni, poikani...
pakottaakseen minut takaisin, jotta voisi tappaa minut.
Hän on sairas.
Kerron sinulle tarinan.
Olin hyvin nuori. Noin kuusitoista.
Juuri liittynyt.
Caponi käski minun tappaa ihmisen.
Sinä päivänä sen ihmisen poika kastettiin, ja minä odotin kirkon ulkopuolella.
Kun hän näki minut, koska hän tunsi minut ulkonäöltä,
hän tajusi, että minun oli määrä tappaa hänet.
Välittömästi hän riisti poikansa äidiltään ja halasi tätä tiukasti.
En voinut ampua.
En voinut pelästyttää vauvaa.
Siitä päivästä lähtien hän poistui aina kotoaan poikansa kanssa.
He olivat erottamattomat, hän vei pojan päiväkotiin,
alakouluun, yläkouluun ja aina lukioon asti.
Sitten poika meni naimisiin.
Siihen aikaan lapsiin ei saanut koskea. Eikä naisiin, tuomareihin...
Cosa Nostralla oli arvot, periaatteet, joita kaikki noudattivat...
Mitä arvoja?
Suojella köyhiä ihmisiä.
Tunsin erään capon, Gaetano Filipponen.
Hän kulki raitiovaunulla ja kuoli rahattomana.
- Uskotko siihen todella? - Mihin?
Et kunnioita älykkyyttäsi -
tappamalla poliiseja ja tuomareita, syöttämällä heroiinia lapsille...
Puhuin ajasta ennen heroiinia, se on eri asia.
Ja minä lähdin.
Toki, ennen heroiinia kunnian miehet eivät tappaneet.
On lukemattomia tarinoita hirvittävistä rikoksista.
Vanha ja jalo mafia on myytti, riittää jo!
Minulla on sinulle jotain muutakin sanottavaa.
Sinut tunnetaan kahden maailman pomona.
Miten ansaitsit sen tittelin?
Et ole koskaan tunnustanut törkeää rikosta.
Jos olisit tunnustanut jotain, olisit uskottavampi.
Sanoit aiemmin, ettet pitänyt ampumisesta, vaan katselit mieluummin.
Älä pelleile kanssani, Buscetta!
Me teimme sopimuksen.
Kunnioitan sitä.
Voit allekirjoittaa.
Nyt sinusta tulee kuuluisa,
mutta sinut yritetään tuhota.
Ammatillisesti ja fyysisesti.
On monta tapaa kuolla.
Auto-onnettomuudessa, lentokoneen räjähtäessä ilmassa,
syöpään...
Kuolema on aina läsnä.
Me kuolemme ja se siitä.
Haluan vain kuolla vuoteeseeni.
Se sopisi minulle, se olisi hieno voitto.
Olemme samassa huoneessa.
Lomakausi, kaikki huoneet ovat varattuja.
- Oletteko valmiita? - Kiitos, Michele.
Hyvää yötä.
Millainen se tuomari Falcone on?
En luota keneenkään.
Montako sukulaistasi Riina on tappanut?
Riina ja hänen konnansa tappoivat kaksi serkkuani -
ja muutaman vaimoni sukulaisen,
rehellisiä ihmisiä, jotka eivät edes kuuluneet Cosa Nostraan.
Sitten he tappoivat lääkärin, joka hoiti minua heidän ammuttuaan minua.
Ne hullut raatelivat hänet kappaleiksi.
Annamme heille liikaa tilaa.
Niin, mutta nyt Riina, hänen perheensä,
hänen jälkeläisensä ja ystävänsä... Me tapamme heidät yksitellen.
Rauhoittaakseni mieleni ja tuskan takia tahtoisin tappaa hänet itse.
Sekä Pippo Calòn, sen kieron petturin.
Tehdään Falconelle palvelus ja hankkiudutaan eroon siitä roskasta.
Hänkin ilostuu.
Totuccio, Cosa Nostra on mennyttä, nyt sinun pitää vain puhua.
Hyvää yötä.
Muistatko, kun olimme Ucciardonessa?
Söimme hummeria, oli myös samppanjaa ja kaviaaria...
Täällä saimme kesäkurpitsaa, riisiä ja porkkanoita.
Millainen vankila tämä oikein on, Masino?
Ja kaikki ne naiset?
Miten mahtavasti panimmekaan...
Upeita lutkia.
Kuinka vanha sinä olet?
Vielä nuori.
TALVI 1974 PALERMO, UCCIARDONEN VANKILA
Häivy, Buscetta haluaa nussia.
Ulos täältä.
- Häipykää, hän haluaa nussia. - Menkää ulos.
Ulos täältä!
Riisu vaatteesi.
Scarpuzzedda...
Giuseppe Greco, joka tunnetaan Scarpuzzeddana.
Stefano Bontaden ja Salvatore Inzerillon tappaja.
Tano Badalamenti kertoi minulle Brasiliassa,
että ennen kuin hän tappoi Inzerillon pojan, hän leikkasi tältä käden.
Sisään.
Kiitos, laita se tähän.
Näin katseestasi, että ajattelit sen olevan myrkytetty.
Totta.
Minua vai sinua varten?
Kiitos.
Olemme juoneet monta kupillista, miksi nyt?
Ei, koska olemme lopettelemassa.
Uskotko oikeasti, että kirjoittamasi -
on yhä salaisuus?
Kunnian miehiä ei ole vain Sisiliassa, heitä on myös täällä Roomassa.
He ovat vain oppineet käyttämään solmiota.
Anna nimet, valtion syyttäminen ei merkitse mitään.
Kukaan ei ole koskematon.
Pelkään enemmän valtiota kuin mafiaa.
Haluatko minulta nimiä? Etkö tunne heitä?
Luet ne nimet joka päivä lehdestä.
Olet tuomari. Tiedät, että syyttämiseen tarvitaan todisteet.
Todisteet hankitaan kyllä.
Sinäkin suostuit tekemään yhteistyötä.
Meidän on päätettävä vain yksi asia.
Kumpi kuolee ensin, sinä vai minä?
Jatketaan.
- Tällä. - Tuo on Bagarella Leoluca.
Hän tappoi Boris Giulianon.
Hän on paavi, Michele Greco,
komission johtaja, koska Riina vetelee hänen naruistaan.
BUSCETTA PUHUI EPÄTOIVONEN POMO
PALJASTI MAFIAKOMISSION ISKU MAFIALLE
TUOMARI FALCONE SAI BUSCETTAN PUHUMAAN
HYÖKKÄYS MAFIAN YTIMEEN
POMOT POLVILLAAN
SYNKIN PÄIVÄ
TOTUUS 120 RIKOKSESTA
366 PIDÄTYSMÄÄRÄYSTÄ
BUSCETTAN TUNNUSTUKSISTA HISTORIALLINEN ISKU RIKOLLISUUDELLE
ISKU JÄÄ HISTORIAAN
SE ON OHI
Pietro! Pietro!
Apua!
PIETRO BUSCETTA, BUSCETTAN LANKO
Tässä minä olen.
- Rouva Buscetta... - Älkää kutsuko minua enää Buscettaksi.
Luovun siitä nimestä ja kiellän Tommaso Buscettan!
Älkää kutsuko häntä enää veljekseni, en halua kuulla hänen nimeään.
Hän tuhosi perheeni rauhan ja teki elämästämme helvettiä!
Olemme eläneet pelossa siitä asti, kun hän alkoi puhua.
Aviomieheni tapettiin sukunimeni takia!
Vain sukunimeni takia!
Lakkasimme elämästä kotona.
En halua olla enää Buscetta!
Jos hän on oikea mies, hänen pitäisi tappaa itsensä.
Hänen pitäisi hirttää itsensä niin kuin Juudas Iskariot!
Uskotteko kristilliseen anteeksiantoon?
Kyllä, mutta ensin hänen on tapettava itsensä,
ja sitten annan hänelle anteeksi.
Kuka siellä?
Pakkaa laukku ja tule alas. Vauhtia!
Calò, älä pelkää, se on poliisi. Sinut on pidätetty.
Tämä on virhe, nimeni on Mario Agliadoro.
ROOMA, PIPPO CALÒN PIDÄTYS
Badalamenti Emanuele, poissa.
PALERMO, MAXI-OIKEUDENKÄYNTI ALKAA
Vastaaja Bagarella Calogero, kateissa.
Bagarella Leoluca, kateissa.
Vastaaja Brusca Giovanni, poissa.
Vastaaja Buscetta Tommaso, poissa.
Vastaaja Calamia Giuseppe, paikalla.
Vastaaja Calista Gaetano, paikalla.
Vastaaja Calò Giuseppe, paikalla.
Vastaaja Contorno Antonino, paikalla.
Vastaaja Contorno Salvatore, poissa.
Vastaaja Ennio...
Vastaaja on ommellut suunsa kiinni.
Kuka?
Salvatore Ercolano ompeli suunsa kiinni.
Herra puheenjohtaja!
Puhukaa sisäpuhelimeen.
Jatkakaa.
Salvatore Ercolano, ystäväni pulassa,
pyysi minua lukemaan tämän viestin.
'Ainoa puolustukseni on suuni,
mutta kukaan ei usko tätä suuta, joten ompelin sen kiinni.'
Mistä hän sai neulan ja lankaa?
Mitä oikein teit? Sinun on puhuttava meille.
Et voi tehdä asioita omin päin.
Tällä eleellä, herra puheenjohtaja,
päämieheni protestoi niin kutsuttua 'penitents' -järjestelmää,
joka syyttää häntä väärin perustein.
Hyvä on.
Voimmeko jatkaa nimenhuutoa?
Faia Salvatore, paikalla...
- Mitä nyt? - Näyttää epilepsiakohtaukselta.
Apua!
Sinagra Vincenzo sai kohtauksen ja huutaa epäselvästi.
Jatketaan nimenhuutoa.
Greco Michele, kateissa.
Äiti, auta minua!
Taasko? Uskomatonta!
Hei, katsokaa minua!
- Tämä on hullujenhuone. - Sekopäistä esitystä.
Imekää kaluani!
Tarvitsemme tänne psykiatrin.
- Herra puheenjohtaja? - Puhukaa sisäpuhelimeen.
Anteeksi, olen hermostunut,
koska tästä aamusta asti minua on seurattu -
edestä ja takaa.
Vartijat tuijottavat minua...
Minulla ei ole mitään heitä vastaan,
mutta haluan katsoa teitä tuomareita silmiin.
Minun on pakko, koska katse on tärkeää.
Katse voi tuhota, jopa tappaa.
Kuten Michel Butor sanoi: 'Katse ilmaisee todellisuutta.'
Minun on katsottava silmiin niitä, jotka tuomitsevat minut.
Nämä ovat tavalliset turvatoimet.
Mitä ne ovat?
Vangin hermostuttaminen? Estää häntä kuuntelemasta?
Teresa, minun vertani!
Aviomieheni ei ole luopio!
He eivät pettäneet!
Mitä sanotte?
Haluatteko nähdä sen päivänvalossa?
Jos sopii, kiitos.
- Mitä sanotte? - Voinko nähdä muitakin?
Toki, miksipä ei?
- Tahtoisin kokeilla tuota. - Oikein hyvä.
Onko tuo Andreotti?
Kyllä on.
Olkaa hyvä.
Mihin tilaisuuteen se tulee?
Häihin? Päiväkäyttöön harmaa on hyvä valinta.
Johtaja lähtee.
Näkemiin, johtaja.
Näkemiin.
Näkemiin, johtaja.
PALERMO
BUSCETTA VASIKKA JA LUOPIO
BUSCETTA SAASTAA
Mitä me teemme?
Emme mitään, annetaan heidän ohittaa.
KAUAN ELÄKÖÖN MAFIA JOKA TYÖLLISTÄÄ MEITÄ
Buscetta, sinä yövyt täällä.
Voit seurata oikeudenkäyntiä televisiosta.
Sinulla on numeroni. Voit soittaa, kun haluat.
Sinua vahditaan vuorokauden ympäri, et ole koskaan yksin.
Saanko nähdä oikeussalin?
Totta kai, seuraa minua.
- Missä Calò istuu? - Sellissä numero 16.
Oikein hyvä.
HUHTIKUU 1963 PALERMO, CALÒ JA BUSCETTA
BUSCETTAN ENSIMMÄINEN TODISTELU
Tupakointikielto koskee kaikkia, en voi tehdä poikkeuksia.
Emmekä voi vahtia kaikkia.
Pyydän lupaa polttaa sikaria, en savukkeita,
lääketieteellisestä syystä, en nautinnon takia.
Nuorena tapahtuneen pahoinpitelyn takia minun on vaikea hengittää,
ja lääkäri sanoi, että jos en polta, alan hyperventiloida.
Minun on pakko polttaa.
Uskon kyllä, mutta tuokaa lääkärintodistus,
niin annan teille luvan heti.
Jatketaan.
Uskoakseni puolustusasianajaja Costa haluaa puhua.
Kyllä, herra puheenjohtaja.
Ilmoitan teille, että vastaaja Tommaso Buscetta,
joka kieltäytyi saapumasta paikalle, on oikeuden käytettävissä.
Hyvä, kuulustellaan häntä sitten.
Hiljaisuus. Tämä on vasta ensimmäinen kuulustelu.
Niitä on tulossa lisää. Tuokaa vastaaja.
Herra Buscetta!
Don Masino!
Ette saa ottaa vastaajasta valokuvia salamalla -
tai huutaa hänen nimeään.
No niin, Buscetta,
te...
annoitte tutkintavaiheen aikana -
yhteensä 487 sivua haastatteluita.
Kyllä, ja vahvistan ne kaikki.
Olin ja olen yhä kunnian mies.
Liityin Cosa Nostraan tietyllä mielellä,
eikä se ole muuttunut.
He ovat pettäneet Cosa Nostran ihanteet.
Sen takia -
en pidä itseäni tiedonantajana.
Herra puheenjohtaja, haluan kuulusteltavaksi.
- Puhukaa sisäpuhelimeen. - Se ei ole tarpeen.
Ääneni kuuluu kyllä. Sitä paitsi haluan katsoa teitä suoraan.
Ja koska herra Buscetta on valehdellut useaan otteeseen,
hän esimerkiksi väittää, ettei tunne minua,
mutta sanon, että hän tuntee minut.
Vaadin tilaisuutta esittää hänelle kysymyksiä.
Hyvä on, voitte esittää kysymyksiä ristikuulustelun aikana.
- Kirjattakoon se pöytäkirjaan. - Herra puheenjohtaja!
Myös minä, Tommaso Spadaro, haluan kuulusteltavaksi.
Voin todistaa, että Buscetta on valehtelija.
Hyvä on, tekin pääsette ristikuulusteluun.
- Minulla on tiettyjä asiakirjoja... - Hyvä on.
Herra puheenjohtaja!
Minä. Anteeksi?
Nimeni on Giuseppe Bono,
ja haluan katsoa Buscetta-vasikkaa silmiin!
Herra puheenjohtaja!
Minäkin tahtoisin ristikuulusteltavaksi herra Buscettan kanssa.
Hyvä on, kirjattakoon se pöytäkirjaan...
Spadaro Tommaso, Bono Giuseppe -
ja lisätkää myös Calò Giuseppe.
Onko vielä muita?
Haluan -
tätä ristikuulustelua, herra puheenjohtaja.
CALÒN JA BUSCETTAN RISTIKUULUSTELU
Luopio!
Buscetta, olet munaton häviäjä!
Aisankannattaja!
Herra puheenjohtaja, emme näe Buscettaa. Haluamme nähdä hänen kasvonsa.
- Sen pitäisi tapahtua kasvokkain. - Ei ja ei!
Asianajajat eivät saa nähdä vastaajia tai todistajia.
Opitte sen ensimmäisellä vuosikurssilla yliopistossa.
Sitten minulla on eri rikoslaki.
En ole koskaan lukenut, ettei asianajaja saa katsoa vastaajaa kasvoihin.
Pärjäätte ilmankin, turvatoimet sanelevat sen.
Mutta Buscetta on vastaaja -
eikä Pietrelcinan Padre Pio.
Lasikuutio asettaa meidät huonompaan asemaan.
Meidät kaikki halutaan tuomita.
Niin, koska Roomassa on joku iso kiho,
joka tienaa pitämällä meidät täällä.
Se on totuus!
Riittää!
Riittää.
Hyvät herrat, riittää!
Ne vastaajat, jotka eivät noudata hiljaisuutta,
poistetaan oikeussalista.
Aloitetaan sitten.
Calò,
miksi halusitte ristikuulusteltavaksi Tommaso Buscettan kanssa?
Mitä vastalauseita teillä on? Luittehan transkriptiot?
Kyllä, luin ne.
Ne ovat kaikki valetta, alkaen siitä, että me tunnemme toisemme.
Tunsin hänen veljensä hyvin, en häntä.
Olimme ystäviä, olemme tunteneet lapsesta asti.
Hän liittyi kauttani Cosa Nostraan.
Sitten hänestä tuli Porta Nuova -mandamentomme pomo,
ennen kuin hän loikkasi Corleonesiin.
Ei pidä paikkaansa. Olin hänen veljensä ystävä.
Veli piti minusta kovasti.
Elossa oleva vai se, jonka tapoit?
Minä esitän kysymykset.
Oikeasti... Saanko jatkaa?
- Olkaa hyvä. - Puhu!
Puhuin Vincenzo-veljestä.
Vietin puolitoista vuotta hänen kanssaan samassa sellissä.
Eräänä päivänä -
lähes kyyneleet silmissään -
hän sanoi: 'Katso, mitä Masino teki minulle.'
Hän lähti taas ja passitti yhden poikani vankilaan -
ja teki toisesta narkkarin. Hän tuhosi heidät.'
Kerron tästä, jotta ymmärrätte,
mihin Masino Buscetta pystyy.
Haluatteko vastata, Buscetta?
Olen vihainen...
Vihainen?
Hänelle, koska niissä 487 sivun mittaisissa kuulusteluissa -
en koskaan puhunut kenenkään perheongelmista.
Enkä sitä tee.
Perhe on pyhä asia minulle.
Jopa sinun perheesi.
Calò, kiellätte, että te ja Buscetta tunnette toisenne.
Totta kai, tapaan hänet vasta nyt,
nyt kun hän on kuuluisa,
mutta emme ole koskaan olleet ystäviä.
Emmekö muka?
Emme koskaan, en tunne teitä.
Saanko näyttää oikeudelle todisteet,
jotka voivat auttaa totuuden selvittämisessä?
Jatkakaa.
Vartija, voisitteko... Kiitos.
Tuo olen minä, ei veljeni.
Yhdessä, eikö?
Halaamassa.
Katsokaa.
Olkapäälläni oleva käsi on hänen.
Näettekö sen?
Kirjattakoon se pöytäkirjaan.
Herra puheenjohtaja, luotan älykkyyteenne -
ja tuomioistuimen älykkyyteen.
Tämän herrasmiehen mukaan olen ystävä -
kaikkien niiden ihmisten kanssa, joita tapaan häissä tai ristiäisissä,
ja minun pitäisi muistaa kaikki ne ihmiset?
Etkö muista?
Annoin pojallesi verta, kun hän tarvitsi sitä.
Annoin vertani, senkin valehteleva nilkki!
- Myisit oman äitisikin. - Olet valehtelija!
Riittää jo!
Riittää!
No niin...
- Mafioson suostumus tuli siinä. - Olet valehtelija.
Riittää!
Olet valehtelija ja huijari.
Olet huijannut koko Italiaa.
Siitä ansaitset suukon ja mitalin, mutta vain siitä.
Mitalin vain, en suukkoa,
koska suutelit poikiani ja annoit heidän kuolla.
Miten kehtaatkin syyttää minua?
Mikset tapattanut minuakin?
- Buscetta... - Älä kutsu minua Buscettaksi.
- Kutsu minua joksikin muuksi. - Buscetta rakas...
Älä kutsu minua Buscettaksi.
Jumala on suuri, Buscetta rakas.
- Jumala on suuri, ja uskon häneen. - Älä sano 'rakas'.
Uskon ihmeisiin.
Minua vartioidaan tiukasti, joudut odottamaan ampumistani.
- Joudut odottamaan muutaman vuoden. - Hyvä on, me odotamme.
- Hyvä. - Minä odotan.
Lopultakin olet rehellinen.
Jos alatte uhkailla, keskeytämme kuulustelun.
Kutsutteko tätä uhkailuksi?
Kerron teille jotakin uutta.
Mitä ei tiedetä.
Saastainen vasikka.
Tätä ei ole lausunnoissa, koska muistin sen vasta nyt.
- Haluatteko kuulla sen? - Jatkakaa.
- Uusin tulokas. - Mitä?
Toisin kuin sinä, minä muistan yhä asioita.
Vuonna 1979 olin vankilassa,
avasin sanomalehden ja luin: 'Kadonnut...'
Henkilö,
hänen perheensä jäsen, koska en enää kuulu siihen.
Kysyin heti Calòlta:
'Mitä Giannuzzo teki kadotakseen?'
Muistatko, mitä sanoit?
'Komissio käski minun.'
'Niin, mutta sanoitko komissiolle, että hän oli hyvä poika,
joka oli kärsinyt nälkää, vankilan, eikä hänellä ollut ketään?'
'Komissio käski, joten minun oli toteltava.'
Giannuzzo Lallicata oli suojattisi, tapoit hänet omin käsin.
Hän kuului perheeseemme.
Et suojellut häntä, kysynyt, mitä hän oli tehnyt...
Mistä sinä puhut?
Sen sijaan, että olisit kysynyt, mitä hän oli tehnyt...
Oikeasti...
Kertomasi jutut...
Mitä?
Käskettiinkö sinua kertomaan ne?
- Kuka? - En tiedä.
Suollat vain valheita.
Niin, tuomarit saavat päättää, ovatko ne valheita.
Koska muuten et saa palkintoa, vai mitä?
Et saa palkintoa.
Et halua joutua päihitetyksi.
Minut on päihitetty.
Olen vankilassa kuten sinäkin, olen menettänyt kaiken.
Menetin perheeni, ystäväni, vapauteni, menetin ne kaikki.
Se on sinun asiasi. Tiedät, mitä olet tehnyt.
Tekopyhä.
Saisit lausua mea culpan, tiedät faktat.
Tekopyhä.
Herra puheenjohtaja, hän tietää kyllä,
miten paljon kunnioitin hänen veljeään ja poikiaan.
Tekopyhä.
Hänen sanansa todella satuttavat minua.
Hän tietää täysin hyvin, että kun hänen veljensä kuoli,
surin sitä enemmän kuin hän. Hän oli Brasiliassa!
Nauttimassa elämästä, juhlimassa ja rentoutumassa.
Tekopyhä.
Vasta sen jälkeen hänestä tuli tiedonantaja!
- Tekopyhä. - Miksei sinusta tule tiedonantajaa?
Kerro asioita.
Hyvä on.
Voimme päättää tämän ristikuulustelun.
Saattakaa Calò takaisin selliinsä.
Toivotan teille hyvää päivänjatkoa.
Voimme jatkaa -
seuraavaan ristikuulusteluun.
Spadaro.
Päämieheni kieltäytyy ristikuulustelusta.
Bono?
Päämieheni kieltäytyy ristikuulustelusta.
Leggio?
Hän kieltäytyy ristikuulustelusta.
Haluaako joku muu ristikuulustella Tommaso Buscettaa?
Mennään tupakalle, herra puheenjohtaja.
SALVATORE CONTORNON TODISTELU
Aisankannattaja!
Nyt riittää!
Hiljaisuus!
Contorno, puhuitte huumeiden salakuljetuksesta -
ja siitä, miten kaikista tuli rikkaita ja miljonäärejä.
Kun salakuljetimme savukkeita, kaikki toimi hyvin,
mutta kun heroiini astui kuvaan, he sekosivat rahasta -
ja halusivat vain lisää.
Nyt heidän lapsensa kuolevat, jopa heidän poikansa.
Heidät on kaikki menetetty huumeille.
- Eikö poikasi kuollut aidsiin? - Hiljaisuus! Antakaa meidän jatkaa.
Eikö toinen poikasi ammuttu? Hiljaa!
Eikö poikasi ammuttu kuoliaaksi?
Tuon miehen poika ampui minua Brancacciossa.
Siskokin kuoli heroiiniin, siitä oli lehdissä.
He menettävät kaiken, jopa omat lapsensa,
mutta jatkavat silti kuin lampaat, niin kuin minulle opetettiin koulussa.
Opettajani sai minut ymmärtämään, sitten hän jäi eläkkeelle.
Lampaat putoavat rotkoon yksi toisensa jälkeen.
Riina ottaa askeleen sivulle,
ja lampaat päätyvät rotkoon, kukaan ei jää henkiin.
Puheenjohtaja, tarvitsemme tulkin.
Kollegani mantereelta eivät ymmärtäneet sanaakaan.
Contorno, lakatkaa puhumasta tuolla tavoin.
He eivät ymmärrä teitä. Puhukaa oikeaa italiaa.
Se on tapa. Ellen puhu nopeasti, unohdan mistä olen puhumassa.
- Anteeksi. - Anteeksi...
Mitä sanoinkaan? En muista.
Puhuitte huumeista...
Aivan.
Jos ymmärrätte, mitä yritän sanoa...
Huumeissa on valtavat tuotot, ja he ovat kaikki suistuneet raiteilta.
Cosa Nostra ei ole enää 'meidän asiamme', nyt se on 'minun asiani'.
He tappavat jopa vastasyntyneitä vauvoja.
Ja te kutsutte heitä kunnian miehiksi?
Senkin roisto!
Sinä se roisto olet, Luciano Leggio!
Aisankannattaja! Vasikka!
Ketä haukut vasikaksi? Senkin aisankannattaja!
Miten sallitte sen?
Contorno, katsokaa minua. Älkää huomioiko heitä!
Jos minua haukutaan, haukun takaisin.
Ei, älkää huomioiko heitä!
Mutta en ole aisankannattaja.
Oletteko puheenjohtaja? Johtakaa sitten puhetta.
Mistä te puhutte?
Jos he solvaavat minua, solvaan takaisin tai muuten lähden!
- Minä pyydän. - Mitä me teemme?
Istukaa alas.
Voimmeko nyt jatkaa?
Puhuitte huumeiden salakuljetuksen tuotoista.
Aivan.
Rahat huumeista, sieppauksista ja muista,
Pippo Calò hoiti ne kaikki.
Hän ja Riina ovat kuin kissa ja kettu Pinocchiossa.
Heidän ammuttuaan minua lähdin Palermosta.
Viittaatte hyökkäykseen -
En muista päivämäärää.
En halua muistaa sitä kauheaa päivää.
Emme voi jatkaa näin, olemme oikeudessa.
- Contornon on puhuttavaa italiaa! - Emme ymmärrä mitään.
Italiaa... italiaa.
Olen aina puhunut sisilian murretta.
En osaa puhua italiaa, joten joko puhun sisiliaa tai en puhu.
Italialaisille puhun italiaa -
ja sisilialaisille sisiliaa, tai muuten lähden pois.
Jatketaan kaikessa rauhassa,
yrittäkää edes puhua hieman hitaammin.
Niin, hitaammin...
Sanoitte, että hyökkäyksen jälkeen -
muutitte Roomaan.
Kyllä, Roomaan.
Lähdin etsimään Pippo Calòa.
Taas...
- Koska hän hallitsi koko Roomaa. - Valheita.
- Siis koko kaupunkia. - Katsokaa minua!
Älkää katsoko sinne, vaan katsokaa minua!
Pystyin piileskelemään Roomassa, koska se on iso kaupunki -
ja pystyisin tappamaan Calòn.
Tuomari Falcone.
Vihaan heitä,
koska he tappoivat sukulaiseni.
Tappojen päämotiivi oli...
Oletko lähdössä?
Olen.
Viimeinen savuke?
- Tässä. - Kiitos.
Etkö ole tyytyväinen, että pääset kotiin?
Amerikka ei ole kotini, kotini on täällä.
Totta kai olen iloinen päästessäni vaimoni ja lasteni luo.
Minulla on ollut kahdeksan lasta.
Isälläni oli jopa enemmän, olen nuorin seitsemästätoista.
Sinulla ei ole...
Elämä ei ole ikuista, se on parempaa lasten kanssa.
Pidän lapsista.
Odotetaan tuomiota, ja sitten kuka tietää...
Hyvä on.
Tämä sota on vasta alkanut.
Ne jotka vetelevät naruista, ovat Roomassa.
Sinne meidän on mentävä ja pysyttävä hengissä.
Kuolla omaan vuoteeseen.
Ja mahdollisimman myöhään.
Mafia ei ole voittamaton, sillä on alku, ja sille tulee myös loppu.
Mahdollisimman pian toivon mukaan. Haluan palata Palermoon -
ja syödä gelatoa Mondellossa.
Hyvää matkaa.
Mennäänkö?
TUOMIO
Italian kansan nimeen Palermon tuomioistuin,
julistaa täten lainsäädännön mukaan:
Bagarella Leoluca, kuusi vuotta.
Bono Giuseppe, 23 vuotta.
Brusca Bernardo, elinkautinen.
Buscetta Tommaso, kolme vuotta ja kuusi kuukautta.
Calò Giuseppe, 23 vuotta ja 200 miljoonan liiran sakko.
Contorno Salvatore, kuusi vuotta.
Ercolano Salvatore, 16 vuotta ja 90 miljoonan liiran sakko.
Greco Michele, elinkautinen ja 200 miljoonan liiran sakko.
Leggio Lucianon syyte hylättiin.
Provenzano Bernardo, elinkautinen ja 200 miljoonan liiran sakko.
Randazzo Vincenzo, 24 vuotta.
Riccobono Rosario, elinkautinen.
Riina Salvatore, elinkautinen.
Sinagra Vincenzo, elinkautinen.
Spadaro Tommaso, 22 vuotta ja 180 miljoonan liiran sakko.
Vernengo Antonino, 16 vuotta.
TALVI 1990 SALEM, NEW HAMPSHIRE
Elämäni valo, tule tänne.
Varovasti.
Mitä teit tänään?
En mitään, kävin ostoksilla.
Työttömän elämää.
- Se oli alennuksessa. - Sinulla on jo ase.
Niin, mutta tunnen oloni turvallisemmaksi.
Lupasin Stefanolle viedä hänet päivälliselle Tommason ja hänen tyttönsä kanssa.
Onko se ongelma?
Ei.
Otatteko viiniä?
Punaviiniä.
Hyvää huomenta, Italia Hyvää huomenta, Maria
Melankolisine silminesi
Hyvää huomenta, Jumala
Tiedät, että minäkin olen täällä
Anna minun laulaa sinulle
Säestän kitarallani
Laulan mukavan hitaasti
Anna minun laulaa kovaa
Koska olen ylpeä
Olen sisilialainen
Olen sisilialainen ja ylpeä siitä
Mennään kotiin.
Kattoko?
Se aukeaa ja sulkeutuu... Niin sarvesi pääsevät ulos.
Syödä autossa?
Tuo, mitä haluat, ja syö pois.
Lämmitys! Siinä on lämmitys.
Pillu? Niin, siskosi pillu...
Alan suuttua sinuun, olemme puhuneet kolme tuntia.
Ota avaimet ja mene pomon luo.
Hinta... 5000 dollaria.
Ala laputtaa, ärsytät minua.
Ulos täältä. Senkin turhake.
- Ostaako hän sen? - Tietenkin ostaa.
Hän pitelee avaimia, joten hänen on pakko.
Niin kuin kaksi kuuromykkää olisi keskustellut.
Etkö ole vieläkään oppinut englantia?
En puhu edes italiaa, saati sitten englantia.
Puhun käsilläni.
Miksi soitit minulle?
Näytän hienon auton.
Minulla ei ole rahaa.
- Tienaatko hyvin? - Tienaan.
Me pärjäämme, luojan kiitos.
Me pärjäämme...
Olimme tottuneet miljooniin, miljardeihin...
Nyt minun on annettava vaimoni elättää minua.
Se häiritsee.
Mikä tuo on? Onko taskussasi ase?
Kannan sitä aina mukana,
niin kuin John Wayne.
Ja Gary Cooper...
Jätän sen tänne, hankin uuden Palermosta.
Rlvereita, Kalashnikoveja, käsigranaatteja, mitä vain haluaa.
Palaatko Palermoon?
En saa rauhaa, ennen kuin olen hoitanut kaiken.
Riina on yhä elossa. En lepää, ennen kuin olen hoidellut hänet.
Teetkö sen itse?
- Haluatko menettää henkesi? - En ole yksin.
Sitä paitsi minulla ei ole mitään hävittävää.
Minun on tapettava Riina ja Calò, sille ei voi mitään.
Calò on loppuelämänsä vankilassa.
Tiedän, mutta suunnitelmani on hyvä.
Ensin lahtaan Riinan,
sitten antaudun ja joudun vankilaan Calòn kanssa.
Novaraan?
Siellä keksin keinon leikata siltä paskiaiselta pään irti.
Hänellä on paljon suhteita.
Entä jos hän karkaa? Annammeko hänen karata?
Olet hullu.
Tiedän.
Sitä järkenikin sanoo.
- Entä vaimosi? - Hän odottaa.
- Täälläkö? - Hän odottaa minua täällä.
Hän tietää, etten muutu.
Olen vapaa sielu. Edes Jumala ei voi muuttaa minua.
Sinä palaat Italiaan, Sisiliaan, syöt gelatoa Mondellossa...
Se oli viimeinen asia, jonka sanoin Falconelle.
Hän puristi kättäni.
CAPACI, PALERMO
Kaadanko kahvia?
Annan avaimet Giuseppelle, nähdään illalla kotona.
Hyvä on.
Hyvää iltaa. Tässä ovat ensimmäiset kuvat järkyttävästä hyökkäyksestä,
jossa tuomari Giovanni Falcone sai surmansa...
Juhlitaan sitä mahtavaa aisankannattajaa!
Vihdoinkin olet poissa tieltä!
Tuomarin hyvälle terveydelle!
Tämä on dramaattista. Tämä on kuin sotamanner.
Tämän alla on -
on pätkä moottoritietä...
Vihdoinkin se iljettävä paskiainen on kuollut!
Koira!
Hyödytön!
Hänet on hoideltu pois tieltämme! Kippis!
Me, koska juhlimme pääsiäistä,
saamme kuolla syntiemme tähden ja nousta taas kuolleista.
Rukoilkaamme.
Minä, Rosaria Costa,
konstaapeli Vito Schifanin leski...
Kaikkien niiden nimeen,
jotka ovat antaneet elämänsä valtiolle...
Pyydän vain, että oikeus toteutuu.
Puhun nyt Mafian miehille,
koska he ovat täällä eivätkä he tosiaankaan ole kristittyjä.
Teillekin voidaan antaa anteeksi.
Annan teille anteeksi, mutta teidän on polvistuttava.
Jos teillä on rohkeutta muuttua... mutta eivät he muutu.
Minun on palattava Italiaan.
Miksi? Pyysikö De Gennaro?
Haluan palata Italiaan.
Lupasin Falconelle.
Lupasitko hänelle?
- Mutta Falcone on kuollut. - Minun on mentävä ja sillä selvä!
Sinä ja Stefano tulette mukaani.
En tule eikä Stefanokaan tule.
Hänellä on koulua, ja minulla on töitä.
Cristina!
Me kunnioitamme, Herra,
veljiemme Giovannin, Francescan, Antonion, Roccon ja Viton -
uskollisia sieluja -
heidän lähdettyään tästä maailmasta. Palatkoot he sinun tykösi.
PALERMO
- Oletteko valmiita? - Olemme.
Käänny ympäri.
Pysy hänen perässään.
Taas.
Käänny ympäri.
Älä koske aseeseen.
Erehdyitte henkilöstä. Olen Alfredo Bartolo.
REBIBBIA, BUNKKERIOIKEUSSALI
- Väitätte, ettette tunne Buscettaa. - En tunne häntä.
Kiistätte syyttäjän esittämät syytökset,
jotka pohjautuvat Buscettan,
Contornon, Mutolon, Marchesen, Di Maggion ja Calderonen lausuntoihin,
ja ilmoitatte, ettette tunne heitä -
ettekä kuulu rikollisjärjestö Cosa Nostraan.
- Vahvistatteko tämän? - Kyllä, vahvistan.
Kuulkaa, Riina,
kun kieltäydyitte -
ristikuulustelusta Buscettan kanssa,
annoitte tämän lausunnon, jonka luen nyt ääneen.
'Buscetta ei ole kaltaiseni, hän on mies, jolla on liian monta rakastajaa.'
Mistä tiedätte sen?
En puhunut rakastajista, vaan vaimoista.
Hyvä on, vaimoja, rakastajia... Me ymmärrämme.
Tunnetteko hänet?
Luin lehdestä, että hänellä on ollut kolme vaimoa -
eikä hän rakastanut lapsiaan, vaan hylkäsi heidät.
En voi puhua niin moraalittoman ihmisen kanssa.
Kun puhun moraalista,
viittaan perheeseeni.
Isoisäni jäi leskeksi 40-vuotiaana,
ja hänellä oli viisi lasta.
Hän ei koskaan mennyt uusiin naimisiin.
Äitini jäi leskeksi 36-vuotiaana.
Meidän kylässämme, Corleonessa,
meillä on moraalista selkärankaa.
Kukaan ei halua pakottaa teitä kohtaamaan Buscettaa,
mutta te nimenomaan pyysitte sitä.
Älkää inttäkö vastaan.
Totta kai, teillä on oikeus siihen.
Selitin jo, etten halua kohdata häntä.
Se on oikeuteni, ja minä käytän sitä.
- Saanko puhua? - Totta kai.
Paskiainen! Aisankannattaja!
Hiljaisuus!
Puhukaa asiallisesti.
Hiljaa siellä!
Eikä enää salamoita, tai lähetän teidät ulos!
Ei saa kiroilla.
Teillä on oikeus kysyä, mitä haluatte -
herra Riinalta.
Odotin leijonan karjaisua, mutta kuulinkin vain hiiren vikinää.
Mitä tuo mies oikein saarnaa?
Miten hän kehtaakin puhua moraalista?
Hän on teurastanut ja teurastuttanut monia viattomia miehiä.
Jahtasin naisia, se on totta,
sinä menit sänkyyn vain vaimosi kanssa,
koska tuhlasit kaiken aikasi Cosa Nostraan.
Halusit olla tähti, pomojen pomo.
Nyt olet häkissä, jossa pysyt loppuelämäsi ajan.
Riina, huvittaako teitä?
Kerrotteko, mikä teitä huvittaa?
En kommentoi.
Onko hymysi ironinen vai sarkastinen?
Tiedätkö eron?
Herra puheenjohtaja, 20 vuotta sitten -
tuomari sanoi, että mafia päättyy, kun mafioso puhuu.
Nyt minä en puhu yksin, vaan monet muutkin puhuvat.
Mutta he eivät kaada Cosa Nostraa.
Edessänne,
tuossa tuolissa istuu mies, joka auttoi valtiota -
päihittämään Cosa Nostran.
Sinä, Salvatore Riina,
herra Riina,
kaadoit Cosa Nostran.
Ja siksi, en niinkään minä,
vaan koko Cosa Nostra vihaa sinua.
En vihaa sinua.
Jos vihaisin, tekisin sinulle palveluksen.
Et ole olemassa minulle.
Jos teillä ei ole lisättävää...
Se oli ristikuulustelu, ja vain minä puhuin.
Riina, onko teillä jotain sanottavaa?
Riittää jo, herra tuomari. Olen jo puhunut.
Onko teillä jotain lisättävää?
Voin olla täällä koko yön...
Jos ei ole lisättävää, voitte poistua.
- Kiitos. - Samoin.
Samoin.
Tuokaa seuraava todistaja: Salvatore Cancemi.
Hän ei halunnut antaa minulle tyydytystä.
Salvatore Cancemi, oletteko päättänyt tehdä yhteistyötä?
Kyllä, päätin suostua yhteistyöhön,
kun Salvatore Riina alkoi määrätä vihollistensa tappoja,
aina sukulaisiin asti -
alkaen kuusivuotiaista lapsista,
koska hän sanoi, että siemenen on kadottava.
Eli?
- Jos sallitte, herra puheenjohtaja... - Olkaa hyvä.
Siemen tarkoittaa verta.
Buscettan, Bontaden, Inzerillon ja Contornon verta.
Heidät on tapettava, pyyhittävä pois.
Kaikki vanhuksista lapsiin, ketään ei saa jättää henkiin.
Kiitos.
Cancemi, mainitsitte monta rikosta.
Moneenko niistä te liitytte itse?
Moneen.
Tein listan, jonka annoin tutkintatuomarille.
Sisältääkö se lista -
Antonio ja Benedetto Buscettan, Tommaso Buscettan pojat?
Kyllä, minä ja Pippo Calò tapoimme Tommaso Buscettan pojat.
Mistä helvetistä sinä puhut?
Ole hiljaa!
- Sinä ja minä kuristimme Buscettan pojat. - Ole hiljaa!
Sinä ja minä kuristimme Buscettan pojat, jotka olit tuntenut lapsesta asti.
Pää kiinni, senkin vasikka!
Hoitelit sen, joka muistutti eniten Buscettaa!
- Mitä muuta paskaa selität? - Hiljaisuus!
- Kumman Buscettan pojista? - Benedetton.
- Missä isäsi on? - En tiedä.
Kerro, missä isäsi on. Missä hän on?
- Jätä minut rauhaan. - Missä hän on?
Etkö tiedä, missä isäsi on?
Etkö tiedä?
Missä isäsi on?
Mitä haluat minusta? En ole tehnyt mitään.
Kerro, missä hän on, niin jätän sinut rauhaan.
Jätä minut rauhaan!
Antonio, Benedetto,
viimeisen kerran, missä isänne on?
En tiedä, missä isäni on!
Etkö tajua?
Jätä Benedetto minulle.
Hyvä on.
Olisi pitänyt pakottaa heidät mukaani Brasiliaan.
Olin heidän isänsä, olisi pitänyt pakottaa heidät.
Minua kuunnellaan, kun puhun.
Olisin voinut suostutella heidät.
'Tulkaa mukaani, ja siinä kaikki...' En välittänyt.
En ajatellut heitä.
En antanut heille edes tilaisuutta pettää minua,
he eivät tienneet, missä olin.
Minua kidutettiin. Tiedän, mitä se tarkoittaa,
mutta en ollut peloissani, olin vahva,
mutta oli pelkurimaista kostaa heille.
He eivät olleet tärkeitä, heillä ei ollut merkitystä.
Yksinään...
He olivat lapsiani!
Ne kädet...
Muistan, kun hän halasi heitä lapsina,
hän nosti heidät alas syöttötuoleistaan.
Calò kuristi heidät ja katsoi heitä silmiin loppuun asti.
Sen paskiaisen on kuoltava!
ASINARAN SAARI ERIKOISVARTIOITU VANKILA
Tommaso Buscetta,
olette aina vahvistanut syytöksenne Corleonesia vastaan...
Ei yksityiskohtia: ei käsiä, ei kelloa.
Selvä.
Tänään otatte askeleen, jota ette ole halunnut ottaa aiemmin.
Syytätte poliitikkoja. Miksi muutitte mielenne?
Olen sen velkaa tuomari Falconelle,
hänen muistolleen.
Millainen suhde teillä oli Falconeen?
Rakastin Giovanni Falconea,
levätköön hän rauhassa.
Minusta oli mukavaa puhua hänen kanssaan, järkeillä ja keskustella.
Jopa riidellä joskus.
Pidin hänen mielestään, hänen aivoistaan.
Hän oli ainoa,
joka aina ymmärsi sanomani... ja sen, mitä en sanonut.
- Ette siis pelkää... - En pelkää ketään.
En edes kuolemaa.
Olen vain pieni mies, joka kunnioitti itseään,
ja minun on kerrottava totuus.
Mainitsitte tärkeimmän italialaispoliitikon -
ja syytitte häntä suoraan ja epäsuorasti,
on tuomareiden tehtävä selvittää asia,
vähintään kahden tapon määräämisestä.
Olette oikeassa, päätös on tuomarien.
'Cosa Nostra osaa odottaa', sanoitte niin.
Tunnetteko olevanne vaarassa?
Kyllä, mutta olen tottunut siihen.
Kyse ei ole enää Tommaso Buscettasta,
vaan minusta on tullut legenda,
jonka Cosa Nostra haluaa tuhota -
nostaakseen taas päänsä ja päästäkseen jaloilleen,
hengittääkseen taas vapaasti kuolinkorinan jälkeen,
koska Cosa Nostra on henkitoreissaan.
Kiitämme Tommaso Buscettaa ajastaan.
Nähdään ensi viikolla. Hyvää yötä.
ANDREOTTIN OIKEUDENKÄYNTI ROOMA, 1996
- Ei paljon väkeä. - Se on poissa muodista.
Säästä ääntäsi, sillä tänä iltana me laulamme ja tanssimme.
Menkää sisään.
Menen yksin.
Buscetta, lukekaa lausunto ja kertokaa nimenne ja muut tietonne.
Tietoisena lausuntoni moraalisista ja laillisista velvollisuuksista -
vannon kertovani totuuden -
enkä salaa mitään tietoja.
Buscetta Tommaso. Synnyin Palermossa 13.7.1928.
Hyvä, voitte istua.
- Hyvää huomenta, herra puheenjohtaja. - Huomenta.
Coppi, voitte kuulustella todistajaa.
Herra Buscetta, sanoitte,
että Tano Badalamenti kertoi teille, että Giulio Andreotti -
määräsi tietyt mafian henkilöt hoitamaan tehtävän -
Pecorellin tappamiseksi.
Salvon serkut välittivät pyynnön Badalamentille.
Ei, kysyin jotakin muuta.
Kertoiko Tana Badalamenti teille, että Giulio Andreotti -
pyysi häntä hoitamaan tietyn tehtävän?
Ei, ei ollut mitään tiettyä tehtävää.
Ei ainakaan tietääkseni.
Se, että liitätte Andreottin -
Mino Pecorellin, Carlo Alberto Dalla Chiesan ja muiden tappoon,
onko se välitön tieto vai oma johtopäätöksenne?
- Johtopäätös. - Se ei ole todiste.
Se ei ole mitään.
Herra Buscetta, monestako rikoksesta teitä on syytetty?
Paskiainen.
Minua syytettiin murhasta ja ruumiin piilottamisesta Catanzarossa,
ja minut on tuomittu kolmesti rikollisyhteyksistä.
Eikö teidät tuomittu kahdeksaksi vuodeksi Salernossa... vai Tarantossa?
En halua erehtyä asiasta.
Ei, ette erehtynyt, minut tuomittiin -
kahdeksaksi vuodeksi vankilaan -
huumeiden salakuljetuksesta -
Salernossa vuonna...
Vuonna 1975.
Luonnollisesti olitte syytön.
En 'luonnollisesti', minä olin syytön.
Jatketaan eteenpäin.
Olette useasti väittänyt, että Brasiliassa ollessanne -
yrititte itsemurhaa,
mutta aioitteko oikeasti tappaa itsenne?
Herra puheenjohtaja, kysymys ei ole relevantti,
asia ei ole prosessuaalinen.
Vastalause hylätään.
Buscetta, vastatkaa.
Aioitteko oikeasti tappaa itsenne?
Kyllä.
Ja miksi?
Rakkaudesta perhettäni kohtaan.
Kiellättekö, että se itsemurhayritys -
oli keino välttää tai viivyttää luovutustanne?
Kiellän sen.
Herra Buscetta, kun yrititte itsemurhaa,
muistatteko kirjoittaneenne paperilapulle tietoja, jotka olisivat -
paljastaneet ottamanne aineen?
Ja silti sairaalalla, jonne teidät vietiin,
on raportti, jossa sanotaan, että kirjoititte ylös kirjaimet -
S, T, R, Y...
Jotta he ymmärtäisivät teidän ottaneen strykniiniä ja voisivat pelastaa teidät.
He sanoivat niin, mutten muista -
lääkärin kysyneen minulta samalla, kun hän läpsi minua,
että mitä olin ottanut. Enkä sitä, että olisin kirjoittanut sen paperille.
- Olin tajuttomana, en tiedä. - Se on totta.
Se on totta, koska kirjoititte sen ja se on dokumentoitu.
Mutta jatketaan eteenpäin.
Saitteko rahallista tukea valtiolta suostuttuanne yhteistyöhön?
Aloitin yhteistyön vuonna 1984 -
ja sain rahallista tukea ensimmäistä kertaa vuonna 1992.
Ettekö saanut mitään vuonna 1988?
- En. - Puhutte ristiin.
Paljonko sitten?
- Me saimme... - Me?
Sain 200 miljoonaa liiraa avustaakseni perhettäni.
Eikö se vaikuta rahalliselta avustukselta?
Kyllä.
Oletteko parhaillaan palkkatyössä?
En.
Mitä tulonlähteitä teillä on?
- Valtio. - Valtio?
Ja saamanne tuki -
riittää risteilyihin vaimonne kanssa -
ja hauskanpitoon.
Risteily ei liity mitenkään -
valtion antamaan tukeen.
- Se on maksettu muilla tuloilla. - Mistä ne tulot ovat?
Kirjojen kirjoittamisesta.
Maksoitteko siis risteilyn omilla rahoillanne?
Kyllä, omilla rahoillani.
- Voitteko todistaa sen? - Miten?
Ette tietenkään voi.
Kuka maksoi 20 miljoonan plastiikka- kirurgiset leikkaukset tri Barzin kanssa?
Valtio ei anna niitä rahoja, jotta voisitte valehdella.
En valehtele, yritän kertoa asioiden oikean laidan.
Mutta en pysty -
esittämään sitä sanoin -
huonon koulutukseni takia, pyydän anteeksi.
- Valehtelitte myös Falconelle. - En koskaan.
4. Joulukuuta 1984 kerroitte Falconelle, että kärsitte tuberkuloosista munuaisissa.
Ei, sanoin Falconelle,
että teeskentelin vankilassa, se sairaus oli tekaistu.
- Se oli siis tekaistu. - Sanoin juuri niin.
Valehtelette jatkuvasti, olette valehtelija!
Vastalause, kysymykset eivät liity aiheeseen.
Liittyvätpä.
Koska todistaja valehtelee kaikesta.
Ja siten, Buscetta,
te olette epäluotettava.
Masino...
Jatka vain,
laula vielä lisäksi jotain nättiä.
Anna minun laulaa sinulle
Säestän kitarallani
Olen sisilialainen
Olen sisilialainen ja ylpeä siitä
Miksi katsot minua noin?
Leikataan kakku!
Masinon kunniaksi!
Mahtavaa!
Katso, mitä siihen on kirjoitettu.
Lue se ääneen.
'Hyvää syntymäpäivää lapsenlapsiltasi'.
89 vuotta, vai mitä?
Laula, laula...
Olen menettänyt ääneni.
Mitä me teemme, maestro?
Oikeastiko?
Kiitos, että kuuntelitte miestä,
joka on myös humalassa.
Terveydeksi.
Masino, legenda!
- Uudelleen! - Onko juopon pakko laulaa?
Hän ei koskaan lopeta...
Muuta suuntaa.
En saanut hyviä uutisia lääkäriltä.
Hän sanoi, että arvot ovat taas koholla.
Rauhoitu, kaikki järjestyy kyllä. Mikä muka sinut tappaisi?
Loppujen lopuksi sitä kuolee, ja se oli siinä.
Mistä sinä puhut?
MIAMI, FLORIDA
Kiitos, isä.
Buscettan paljastukset johtivat 366 Cosa Nostra -pidätykseen Italiassa.
Pippo Calò on vankilassa Milanossa. Hän suorittaa viittä elinkautista.
Istuttuaan kuusi vuotta Totuccio Contorno pidätettiin huumeiden salakuljetuksesta.
V. 2004 hänet pidätettiin kiristyksestä. Nykyään hän on vapaa.
Riina kuoli 17.11.2017 vankilassa Palermossa.
Hän suoritti 19:ää elinkautista erityisvartioidussa vankilassa.
Cristina, Buscettan kolmas vaimo, elää todistajansuojeluohjelmassa USA:ssa.
Buscetta kuoli 2.4.2000.
Hän kuoli vuoteessaan, kuten hän toivoi.
.:: TWA - Your Source Of Quality! ::. www.shareuniversity.org
Tekstityksen käännös: Anniina Mäkelä